# Bázakerettye Község Önkormányzata Képviselőtestületének

**5/2015. (IV.10.) önkormányzati rendelete a szociális ellátásokról szóló 2/2015.(II.17.) önkormányzati rendelet módosításáról**

Bázakerettye Község Önkormányzata Képviselőtestülete Magyarország helyi önkormányzatairól szóló 2011. évi CLXXXIX törvény 13.§(1) bekezdés 8. pontjában kapott felhatalmazás alapján, az Alaptörvény 32. cikk (1) bekezdés a) pontjában, a szociális igazgatásról és a szociális ellátásokról szóló 1993. évi III. tv. (Szt.) törvény 1.§ (2) bekezdésében, 26.§-ban, 32.§(3) bekezdésében, 45.§-ban, 132.§(4) bekezdésében meghatározott feladatkörében eljárva a szociális ellátásokról szóló 2/2015.(II.17.) önkormányzati rendeletét ( továbbiakban: Rendelet ) az alábbiak szerint módosítja:

**1.** § A Rendelet 9.§ (1) bekezdés első mondatában a képviselőtestület helyett polgármester lép.

2.§ A Rendelet 9.§ (3) bekezdése helyébe az alábbi rendelkezés lép és a (4)-(7) bekezdések hatályukat vesztik:

„ 9.§ (3) Lakhatási támogatásra jogosult az a személy, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 200%-át, egyedülálló esetében 250 %-át és a háztartás tagjai egyikének sincs vagyona.

3.§ A Rendelet 10.§-a helyébe az alábbi rendelkezés lép:

„ 10.§ (1) A lakhatási támogatás havi összege 3.000 Ft-, egyedülálló esetében 5.000,-Ft.

**(2)** A jogosultságokat a kérelem benyújtása hónapjának 1. napjától 12 hónapra kell megállapítani.

**(3)** A lakhatási támogatásra való jogosultság ismételt megállapítása iránti kérelem legkorábban a megszűnést követően nyújtható be. Ebben az esetben az új jogosultságot a korábbi jogosultság megszűnését követő naptól kell megállapítani.

**(4)** Ha a lakhatási támogatásban részesülő személy lakcíme a támogatás folyósításának időtartama alatt megváltozik, vagy a jogosult meghal, a változás, illetve a haláleset hónapjára járó támogatást teljes összegben kell folyósítani, de a támogatás folyósítását a változás, vagy a haláleset hónapját követő hónap első napjával meg kell szüntetni.

4.§ A Rendelet 13.§ -a helyébe az alábbi rendelkezés lép:

„ 13.§(1) A képviselőtestület ápolási díjat állapíthat meg a település közigazgatási területén lakóhellyel rendelkező és életvitelszerűen a kerületben lakó nagykorú közeli hozzátartozónak az alábbi feltételek együttes fennállása esetén

a) az igénylő

aa) 18. életévét betöltött tartós beteg személy gondozását, ápolását végzi;

ab) kora, egészségi állapota alapján alkalmas az ápolt személy gondozási és ápolási igényére tekintettel a feladat ellátására;

ac) regisztrált álláskereső és a munkanélküliek ellátására, társadalombiztosítási ellátására,

valamint nyugellátásra nem jogosult;

ad) családjában az egy főre jutó jövedelem nem haladja meg a öregségi nyugdíj mindenkori legkisebb összegének 100%- át, egyedülálló esetén annak 150%-át és vagyonnal nem rendelkeznek;

ae) nem jogosult az Szt. 41.§-a alapján ápolási díjra;

b) a 18. életévét betöltött tartós beteg személy háztartásában a kérelmezőn kívül ápolásra,

gondozásra alkalmas más személy nincs;

c) az ápoló és az ápolt között tartási, életjáradéki vagy öröklési szerződés nem áll fenn

(2) Az ápolási díj megállapítása iránti kérelmet az Szmr. szerint erre a célra rendszeresített

formanyomtatványon kell benyújtani.

(3) Valamennyi kérelem elbírálása előtt az ápolt lakóhelyén vagy tartózkodási helyén

környezettanulmányt kell készíteni, melynek során vizsgálni kell, hogy az ápolással járó

kötelezettségek teljesíthetők-e.

(4) Az ápolási díjra való jogosultságot évente felül kell vizsgálni. Az ápolási díj folyósításának

megszüntetésére az Szt. szabályait kell alkalmazni

(5) Az ápolási díj összege nem lehet kevesebb az ápolási díj központi költségvetésről szóló törvényben meghatározott alapösszegének 80%- ánál, és nem haladhatja meg az öregségi nyugdíj mindenkori legkisebb összegét. „

5.§ A Rendelet 14.§(4) bekezdése helyébe az alábbi rendelkezés lép:

„ 14.§ (4) A gyógyszertámogatásra való jogosultságot a benyújtás hónapjának első napjától egy évre kell megállapítani, azonban ha ezen időtartam alatt a jogosult részére közgyógyellátás kerül megállapításra, a részére folyósított gyógyszertámogatás a közgyógyellátásra való jogosultság napjától megszűnik.”

**Záró rendelkezés**

6**.§** Ez a rendelet 2015. április 13. napjával lép hatályba.

Bázakerettye, 2015. április 10.

Iványi László Dr. Ratkovics Ágnes

polgármester jegyző